Document ID: /roh_data/filtered/swiss_laws_in_ROHinterleaved.jsonl.gz/16487

This text was translated from IT into Rumantsch Grischun.

L’assemblea dei soci può revocare in ogni tempo gerenti da essa nominati. Ogni socio può chiedere al giudice di revocare o di limitare i poteri di gestione e di rappresentanza di un gerente se sussiste un grave motivo, segnatamente se il gerente ha violato gravemente i suoi obblighi o non è più in grado di ben amministrare. I gerenti possono in ogni tempo sospendere dal loro ufficio direttori, procuratori e mandatari. Se tali persone sono state nominate dall’assemblea dei soci, quest’ultima deve essere immediatamente convocata. Rimangono salve le azioni di risarcimento delle persone revocate o sospese dal loro ufficio.

La radunanza dals societaris po revocar da tut temp ils mainagestiun ch’ella ha elegì. Mintga societari po pretender da la dretgira da revocar u da limitar l’autorisaziun da gestiun e da represchentanza d’in mainagestiun, sch’igl è avant maun in motiv impurtant, en spezial, sche la persuna respectiva ha violà grevamain sias obligaziuns u sch’ella ha pers l’abilitad da manar bain ina fatschenta. Ils mainagestiun pon suspender da tut temp directurs, procurists u mandataris da lur funcziun. Sche questas persunas èn vegnidas elegidas da la radunanza dals societaris, sto vegnir convocada immediatamain ina radunanza dals societaris. Las pretensiuns d’indemnisaziun da las persunas ch’èn vegnidas revocadas u da las persunas ch’èn vegnidas suspendidas da lur funcziuns restan resalvadas.